Mormorlader: Dette er et ladekabel, der følger med bilen, og det kan bruges i en almindelig stikkontakt. Hvis man har en elbil med et mindre batteri, kan den lades fra 0-100% i løbet af en nat. Bemærk dog, at sikkerhedsstyrelsen ikke anbefaler at man dagligt anvender en mormorlader, da stikkontakter ikke er lavet til de lange belastninger.
Ladeboks eller mindre ladestander: Hvis man har mulighed for at installere en ladeboks derhjemme eller kan parkere ved en almindelig ladestander, så kan man lade med en effekt mellem 3,7 kW og 11 kW, hvilket afhænger af bilens ”interne oplader”. Den interne oplader er som regel dimensioneret, så bilen kan oplades 0-100% på under 10 timer.
Hyundai Ioniq: Cirka 0,4 km per minut (lader kun med 3,7 kW).
Tesla: 11kw ca. 45km i timen.
Hurtiglader: Når man kører langt og får behov for at lade, kan man stoppe ved en såkaldt hurtiglader, der kan lade med en effekt på cirka 50 kW. Det er dog ikke alle elbiler, der kan hurtiglades, og det er forskelligt, i hvor høj grad bilerne kan udnytte de 50 kW. Mange elbiler med mellemstort batteri kan lade fra 0-80% på cirka 30-40 minutter.